 Sidoo kale waxay wariyeen Bukhaari iyo Musim in: Caaisho ay tiri: maalin iid ah ayaa iyadoo ay ila joogaan laba gabdhood oo heesaya, ayaa waxaa ii soo galay Rasuulka صلى الله عليه وسلم, dabadeedna ku seexday firaashka, wuxuuna huwday maro, dabadeedna waxaa soo galay Abuu Bakar, wuxuuna canaantay labadii gabdhood isagoo diiddan waxa ay Rasuulka صلى الله عليه وسلم ku ag samaynayaan, markaas ayuu Rasuulku صلى الله عليه وسلم maradii iska fayday, kuna yiri Abuu Bakar: iska daay, qolo waliba waxay leedahay iid, middaanina waa iiddeeniiye, laakiin waxaa la rabaa in falalka lagu kacayo oo muujinaya farxadda iyo rayn-raynta sida cuntada, cabitaanka iyo ciyaaruhuba aysan xadkooda dhaafin, Ilaaheey ka cabsashaddiisana aan la hilmaamin. 